**Opis dokazil ob vložitvi vloge na javni razpis za podintervencijo izmenjava znanja in prenos informacij**

|  |  |
| --- | --- |
|  | **Izpolnjevanje splošnih pogojev za katere se upravičenec opredeli v aplikaciji** |
| **Uredba:** Uredba o izvajanju podintervencije izmenjava znanja in prenos informacij s področja intervencije dobrobit živali za leto 2023 (Uradni list RS, št. 99/23, v nadaljnjem besedilu: uredba o prenosu znanja) in Uredba o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS št. 77/23) |

IZJAVE, NA KATERE SE OPREDELI VLAGATELJ:

Izjave o izpolnjevanju splošnih pogojev javnega razpisa (obvezne izjave):

1. vlagatelj je seznanjen s pogoji javnega razpisa;
2. za nakazilo dodeljenih sredstev ima odprt transakcijski račun v skladu z zakonom, ki ureja kmetijstvo;
3. ni izključen iz prejemanja podpore v skladu z zakonom, ki ureja kmetijstvo;
4. ni v postopku zaradi insolventnosti ali postopku prisilnega prenehanja, kot ga ureja zakon, ki ureja finančno poslovanje, postopke zaradi insolventnosti in prisilnega prenehanja;
5. nima neporavnanih obveznih dajatev in drugih denarnih nedavčnih obveznosti v višini 50 eurov ali več, v skladu z zakonom, ki ureja kmetijstvo;
6. v vlogi na javni razpis navede informacije, potrebne za njegovo identifikacijo, v skladu s četrtim odstavkom 59. člena Uredbe 2021/2116/EU in prvim odstavkom 44. člena Uredbe 2022/128/EU. Vlagatelj, ki je družba v skupini v skladu z zakonom, ki ureja gospodarske družbe, navede podatke o obvladujoči družbi in od nje odvisnih družbah iz te skupine;
7. vlagatelj, ki je pravna oseba ali fizična oseba, ki opravlja dejavnost in vodi poslovne knjige v skladu z računovodskimi standardi za davčne namene, za vse poslovne dogodke v zvezi z izvedbo naložbe, projekta ali druge dejavnosti, ki je predmet podpore, od vložitve vloge na javni razpis v skladu s pod (i) točke (b) drugega odstavka 123. člena Uredbe 2021/2115/EU vodi ločeno računovodstvo v skladu z računovodskimi standardi, na primer ločeno stroškovno mesto ali ločene ustrezne računovodske konte;
8. pravna oseba je vpisana v poslovni register najmanj dve leti pred vložitvijo vloge na javni razpis, pri čemer ima po standardni klasifikaciji dejavnosti registrirano vsaj eno dejavnost v okviru šifer, ki so razvidne iz evidence Agencije Republike Slovenije za javnopravne evidence in storitve;

a. P 85.310 Srednješolsko splošno izobraževanje,

b. P 85.320 Srednješolsko poklicno in strokovno izobraževanje,

c. P 85.421 Višješolsko izobraževanje,

č. P 85.422 Visokošolsko izobraževanje,

d. P 85.590 Drugje nerazvrščeno izobraževanje, izpopolnjevanje in usposabljanje,

e. M 72.110 Raziskovalna in razvojna dejavnost na področju biotehnologije, ali

f. M 72.190 Raziskovalna in razvojna dejavnost na drugih področjih naravoslovja in tehnologije;

1. enoosebna gospodarska družba je vpisana v sodni register najmanj dve leti pred vložitvijo vloge na javni razpis in ima v skladu s predpisom, ki ureja gospodarske družbe, v statutu navedene dejavnosti v okviru šifer, ki so razvidne iz evidence Agencije Republike Slovenije za javnopravne evidence in storitve in so zapisane v prejšnji točki;
2. vlagatelj dovoljuje uporabo osebnih podatkov in podatkov, ki štejejo za davčno tajnost iz uradnih evidenc;
3. vlagatelj dovoljuje, da za namen tega javnega razpisa, Agencija Republike Slovenije za kmetijske trge in razvoj podeželja, Dunajska cesta 160, 1000 Ljubljana (v nadaljevanju: ARSKTRP) pridobi podatke o izpolnjevanju pogojev iz uradnih evidenc;
4. vlagatelj izjavlja, da je seznanjen in dovoljuje, da ARSKTRP in Ministrstvo za kmetijstvo, gozdarstvo in prehrano, Dunajska cesta 22, 1000 Ljubljana (v nadaljevanju: MKGP) podatke, ki jih je vlagatelj navedel v javnem razpisu, obdeluje za namen izvedbe tega razpisa;
5. da so vsi podatki, ki jih vlagatelj navede v vlogi na javni razpis, resnični, točni in popolni ter, da za svoje izjave vlagatelj prevzema vso kazensko in materialno odgovornost;
6. vlagatelj dovoljuje, da ARSKTRP in MKGP uporabljata kontaktne podatke in podatke iz vloge na javni razpis v skladu z zakonom, ki ureja varstvo osebnih podatkov;
7. vlagatelj je mikro oziroma malo podjetja v skladu s prilogo I k Uredbi Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1).

|  |  |
| --- | --- |
| **Priloga 1** | **Program usposabljanja** |
| **Uredba:** druga in tretja točka prvega odstavka 8. člena uredbe o prenosu znanja |

Vlagatelj vlogi priloži program, ki zajema naslednje podatke:

* število udeležencev, ki jih lahko do roka usposobi;
* kratek opis vsebine usposabljanj;
* okvirno lokacijo izvedbe;
* okvirni termin izvedbe usposabljanj;
* način izvedbe usposabljanj.

|  |  |
| --- | --- |
| **Priloga 2** | **Poimenski seznam predavateljev** |
| **Uredba:** četrta točka prvega odstavka 8. člena uredbe o prenosu znanja |

Vlagatelj vlogi priloži poimenski seznam kvalificiranih predavateljev, ki bodo predavali posamezne teme ter:

* navede smer in stopnjo dosežene izobrazbe predavatelja in zraven navede naziv institucije kje je bila izobrazba pridobljena ali priloži dokazilo;
* navede delovne izkušnje in priloži dokazilo;
* navede vsaj 1 referenco ter priloži dokazila.

|  |  |
| --- | --- |
| **Priloga 3** | **Izjava** |
| **Uredba:** tretji odstavek 4. člena uredbe o prenosu znanja |

Vlagatelj vlogi priloži podpisano izjavo s katero izjavlja, da program usposabljanj, ki se izvaja s tem javnim razpisom ni del storitev javnih služb ali financiran iz drugih javnih sredstev oziroma niso del javno veljavnih izobraževalnih programov poklicnega, srednjega in višjega strokovnega izobraževanja ter javno veljavnih študijskih programov.

|  |  |
| --- | --- |
| **Priloga 4** | **Zahtevek** |
| **Uredba:** prvi odstavek 12. člena uredbe o prenosu znanja |

Vlagatelj vloži zahtevek za izplačilo sredstev ter priloži prilogo (v xls obliki) iz katerega je razviden seznam udeležencev, ločeno glede na tiste udeležence, za katere uveljavlja izplačilo sredstev in za katere ne uveljavlja zahtevka za izplačilo sredstev. Zahtevku priloži tudi skenogram podpisane liste prisotnosti oziroma izpis prisotnosti, če se usposabljanje izvede v spletni obliki.